stanford-oval/wikipedia huggingface dataset:
דאגלס בות'
קריירה

בות' החל לשחק בשנת 2009 בסרטו של ג'וליאן פלוז "מפעם לפעם". ב-2010 התפרסם כשגילם את דמותו של בוי ג'ורג' בסרט טלוויזיה של ה-BBC על חייו, "Worried About the Boy" של הבי בי סי.
בשנת 2011 הופיע במיני-סדרת הדרמה התקופתית המצליחה "תקוות גדולות", בתפקיד פיפ. כן שיחק בדרמה "כריסטופר ובני מינו" לצד מאט סמית, בתפקיד מטאטא רחובות בשם היינץ נדרמאייר.
בשנת 2012 הופיע בות' בקומדיית ההתבגרות "לול", בתפקיד קייל, חבר של המתבגרת לולה ויליאמס (מיילי סיירוס).
בשנת 2013 שיחק בתפקיד הראשי בעיבוד הקולנועי למחזה השייקספירי "רומיאו ויוליה".
בשנת 2014 הופיע בסרט האפוס "המבול", בו גילם את שם בן נח. באותה שנה שיחק בתפקיד הראשי לצד סם קלאפלין ומקס איירונס בסרט הדרמה "מועדון הפרעות", אשר מבוסס על מועדון הבולינגדון.
בשנת 2015 שיחק בסרט "עלייתה של ג'ופיטר" בתפקיד: טיטוס אברסאקס, אחיו של אדי רדמיין.
בשנת 2016 שיחק בסרט האימה "גאווה ודעה קדומה וזומבים" בתפקיד של מר בינגלי, בן זוגה של ג'יין (בלה היתקוט). בשנת 2017 שיחק בסרטים "מרי שלי" לצדה של אל פנינג, ו"לאהוב את וינסנט" אודות חיו של וינסנט ואן גוך.
בשנת 2019 כיכב בסרט הדרמה הביוגרפי "הלכלוך: סיפורה של מוטלי קרו" בתפקיד ניקי סיקס, סולן להקת הגלאם מטאל מוטלי קרו.
בשנת 2023 גילם את תומאס ג'יימס וילקין בסרט הבריטי ההיסטורי "שושנה" (אנ') אודות ההתנקשות באברהם שטרן (יאיר), ממנהיגי ארגון לח"י.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | Hunters of the Kahri | סאגר |  |
| 2010 | From Time to Time | ספטון |  |
| 2012 | LOL | קייל רוס |  |
| 2013 | רומיאו וג'ולייט | רומאו |  |
| 2014 | המבול | שם בן נח |  |
| 2014 | The Riot Club | הארי ויליארס |  |
| 2015 | עלייתה של ג'ופיטר | טיטוס אברסאקס |  |
| 2016 | גאווה ודעה קדומה וזומבים | מר בינגלי |  |
| 2017 | גולם רצחני | דן לנו (אנ') |  |
| 2017 | לאהוב את וינסנט | ארמנד רולין |  |
| 2017 | מרי שלי | פרסי ביש שלי |  |
| 2019 | הלכלוך: סיפורה של מוטלי קרו | ניקי סיקס |  |
| 2020 | השנה שלי עם סלינג'ר | דון |  |
| 2023 | שושנה (אנ') | תומאס ג'יימס וילקין |  |
| TBA | The Way of the Wind |  |  |
| TBA | Unwelcome | ג'יימי |  |
| TBA | Gore | ג'יימי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Worried About the Boy | בוי ג'ורג' | סרט טלוויזיה של BBC Two |
| 2010 | עמודי תבל | יוסטוס הרביעי, רוזן בולון (אנ') | מיני-סדרה |
| 2011 | כריסטופר ובני מינו | היינץ נדרמאייר | סרט טלוויזיה של BBC Two |
| 2011 | תקוות גדולות | פיליפ "פיפ" פיריפ | מיני-סדרה |
| 2012 | In Love with Dickens | חם פגוטי | סרט טלוויזיה |
| 2015 | ולא נותר אף אחד | אנתוני מרסטון | מיני-סדרה |
| 2022 - הווה | The Dirty Black Bag | רד ביל | תפקיד ראשי; 8 פרקים |
ישראל דנציגר

| --- | --- |

 לידה:  21 במרץ 1972 (בן 52) ישראל
 מדינה:  ישראל 
 מקום מגורים:  נס הרים
 מקצוע:  מנכ"ל המשרד להגנת הסביבה  היי-טק   יזם חברתי
 תפקיד:  מנהל כללי 
 בת זוג:  בת-עמי
 
ישראל דנציגר (נולד ב-21 במרץ 1972, ו' בניסן ה'תשל"ב) הוא מנכ"ל המשרד להגנת הסביבה לשעבר.
ביוגרפיה

דנציגר נולד וגדל בקיבוץ כפר עציון. למד בישיבה התיכונית "נווה שמואל" באפרת, בה שימש כיו"ר מועצת התלמידים, והדריך קבוצות נוער בקיבוץ. לימים הסיר את הכיפה מעל ראשו, אולם המשיך לשמור על אורח חיים יהודי-מסורתי.
ביוגרפיה > שירות צבאי

דנציגר התגייס לקורס טיס של חיל האוויר, לאחר מכן שירת בסיירת מטכ"ל, ומשם עבר לפלחה״ן צנחנים יצא לקורס קצינים ושימש כמפקד צוות וסמ"פ. השתתף במבצעים רבים בלבנון וביהודה ושומרון, בהם הוביל את פקודיו תחת אש פעמים רבות. דנציגר זכה באות הוקרה כקצין מצטיין מידי ישראל זיו. לאחר שחרורו המשיך לשירות מילואים והתקדם בתפקידים השונים עד דרגת רב-סרן.
ביוגרפיה > פעילות עסקית

בשלהי שנת 1994 סיים את שירותו הסדיר בצה"ל ובמקביל לעבודה בניהול מערכות השקיה חקלאיות החל בלימודי כלכלה ומדעי ההתנהגות באוניברסיטת בן-גוריון בנגב. במהלך לימודיו שימש כמנהל אזור במועצה הלאומית למניעת תאונות דרכים ולאחר מכן החל לשמש כיועץ עסקי ואסטרטגי לחברות וגופים ציבוריים כגון טבע, מינוקום, ארוטק, עיריית ירושלים ועוד. בשנת 2000 הקים עם שותפים חברת הזנק בתחום התוכנה לארגונים בשם "דיגיטל פיול" (Digital Fuel). באותה עת עבר עם אשתו מירושלים לעמק הסיליקון. בשנת 2003 עזב את החברה וחזר לישראל, שם שימש כיועץ למנכ"לים של חברות הזנק והיה שותף בהקמה ומכירה של מספר חברות הזנק. במהלך שנה זו דנציגר ואשתו הקימו את החווה האורגנית "חוביזה", המנוהלת עד היום על ידי אשתו ושותפה. בשנת 2004 חזר דנציגר לנהל את חברת "דיגיטל פיול", אותה ייסד, והוביל אותה עד למכירתה לחברת VMware האמריקאית ב-2011. "דיגיטל פיול" הייתה חלוצה בתחום התוכנות הארגוניות לניהול עסקי ופיננסי של מערכות מידע, הפכה למובילה בתחומה, העסיקה מאות עובדים, פיתחה ושיווקה מוצרים למאות חברות ענק ועשרות אלפי משתמשים ברחבי העולם. לאחר מכירת החברה המשיך דנציגר לשמש כיועץ למספר חברות היי טק. בשנת 2013 פרסם את ספרו "יוזמה - סיפור ישראלי". הספר מגולל את מעשה הקמתה של חברת "דיגיטל פיול" הישראלית, ואת דרכה מהבזקי רעיון לחברה גלובלית ומצליחה.
ביוגרפיה > פעילות חברתית, חינוכית וציבורית

לאחר מכירת "דיגיטל פיול" הקדיש דנציגר חלק ניכר מזמנו לעשייה חברתית, חינוכית וציבורית. הוא הקים ושימש כחבר בוועד המנהל של מספר עמותות וארגונים בתחומי ילדים, נוער ומשפחות בסיכון, תעסוקה וקליטת עליה. בנוסף סייע לעמותות וארגונים חברתיים בעבודה מול משרדי הממשלה השונים, וכן בייעוץ בתחומי ניהול, גיוס כספים, שיווק ועוד. בין הארגונים:
חבר ועד מנהל בפורום כפרי הנוער והפנימיות, בשיתוף עם אבי נאור, בני לוין ואחרים.
ממייסדי עמותת "נדב"- רשת יוזמות חברתיות לבני נוער.
ממקימי עמותת "דור למדע"- לימודי מדעים לילדים ממוצא אתיופי במרכזי הקליטה.
חבר ועד מנהל ב“בית יוסי"- בתים טיפוליים למשפחות בסיכון.
ב-2014 היה ממייסדי מפלגת "כולנו".
בספטמבר 2020 פורסם שדנציגר קידם מהלך של הקמת מפלגת מנכ"לים עם שאול מרידור הממונה על אגף התקציבים במשרד האוצר שהתפטר באותה עת, משה בר סימן טוב לשעבר מנכ"ל משרד הבריאות, אורנה הוזמן בכור לשעבר מנכ"לית משרד הפנים, אמי פלמור לשעבר מנכ"לית משרד המשפטים ומרדכי כהן מנכ"ל משרד הפנים.
ביוגרפיה > כהונתו כמנכ"ל המשרד להגנת הסביבה

ב-31 באוגוסט 2015 מונה על ידי ממשלת ישראל לתפקיד מנכ"ל המשרד להגנת הסביבה, במקומו של דוד לפלר.ב-30 בדצמבר 2018 הודיע על פרישתו מהתפקיד.
דנציגר נשוי לבת-עמי, אב לארבע בנות. מתגורר במושב נס הרים.
הערות שוליים

↑  גיא גרימלנד, דיגיטל פיול נמכרה בכ-120 מיליון דולר: "לפעמים אי אפשר להמשיך לבד", באתר TheMarker‏, 13 ביוני 2011
↑  הודעת דובר המשרד להגנת הסביבה, הממשלה אישרה את מינויו של ישראל דנציגר לתפקיד מנכ"ל המשרד להגנת הסביבה, 31 באוגוסט 2015
↑   צבי זרחיה, "כולנו" של כחלון נחשפת: התוכניות, הקשרים והמועמדים, באתר TheMarker‏, 14 בדצמבר 2014
↑  צבי זרחיה, האם ישראל דנציגר מנסה להריץ מפלגת מנכ"לים?, באתר כלכליסט, 13 בספטמבר 2020
↑  ישראל דנציגר מונה לתפקיד מנכ"ל המשרד להגנת הסביבה, באתר ynet, 31 באוגוסט 2015
↑  ליאור גוטמן, התפטר מנכ"ל המשרד להגנת הסביבה, ישראל דנציגר, באתר כלכליסט, 30 בדצמבר 2018
| --- | --- |
בקרת זהויות :  NLI: 987007508037305171  LCCN: n2015030749  VIAF: 308273706   WorldCat (עם VIAF): 308273706
מכבי שוהם

סמל הקבוצה בעבר
מכבי תל אביב שוהם היא קבוצת כדורסל ישראלית מהיישוב שוהם, המשחקת בליגה הארצית. אולמה הביתי של הקבוצה הוא אולם ניצנים בשוהם.
בעונות 2006–2008 שיחקה הקבוצה בליגה הלאומית.
בעונות 2017/2018, 2018/2019 זכתה הקבוצה פעמיים ברציפות בגביע האיגוד בכדורסל, לאחר ניצחונות במשחק הגמר מול הפועל חבל איילות ומכבי חדרה בהתאמה.
עד לעונת 2022/2023 ניהולה המקצועי של הקבוצה היה תחת חברת "שחקן אמיתי".
וכיום משתפת פעולה עם מועדון הכדורסל מכבי תל אביב מליגת העל.
קבוצת הבוגרים > עונת 2017/2018

בעונת 2017/18 רכש עידן אבשלום, מנכ"ל "שחקן אמיתי" את זכויות הניהול של הקבוצה, והפך אותה לחממה לשחקנים צעירים, כאשר סגל הקבוצה הורכב כולו משחקנים בגילאי 18–22, שמקבלים את תוכנית האימונים המיוחדת במלגה מקצועית מלאה. ליאור ליובין מונה למנהלה המקצועי של הקבוצה, רועי מייזיק למאמן הראשי ושון דניאל למנהל הקבוצה. בסיום אותה עונה זכתה הקבוצה בגביע האיגוד לאחר ניצחון על הפועל חבל אילות. הקבוצה חזרה על ההישג גם בעונת 2018/19.
קבוצת הבוגרים > עונת 2019/2020

בעונת 2019/20 ניצלה הקבוצה מירידה לליגה א', לאחר שאיגוד הכדורסל הקפיא את הירידות בליגות הנמוכות, לאור הפסקת המשחקים בשל מגפת הקורונה.
קבוצת הבוגרים > עונת 2020/2021

בעונת 2020/21 מונה אוהד יתום למאמן הקבוצה ובשורותיה שיחק הגארד איתן בורג.
קבוצת הבוגרים > עונת 2023/2024

בשנת 2023 הקבוצה הגיעה להסכם שיתוף פעולה עם מכבי תל אביב והקבוצה תקרא מעתה "מכבי שוהם ת"א". במסגרת ההסכם תדאג מכבי תל אביב למעטפת מקצועית שלמה, אנשי מקצוע ותוכנית מקצועית כוללת, כאשר שון דניאל ימונה למנהל המקצועי במועדון.
קבוצת הבוגרים > עונת 2024/2025

ב-15 בדצמבר מונה טל נתן למאמן הראשי של קבוצת הבוגרים המשתתפת בהליגה הארצית בכדורסל.
בית ספר לכדורסל במועדון

במועדון מכבי שוהם יש בית ספר לכדורסל מגיל הגן ועד לכיתות ד'. בנוסף יש בתי ספר לכדורסל לבנות בהנהלת שחקנית העבר לימור מזרחי גם כן מכיתות ב' עד ו'.
קבוצות הנוער

נכון לעונת 2009/10 במועדון מכבי שוהם יש שלוש קבוצות קט-סל ב' (כיתות ה'), שלוש קבוצות קט-סל א'(כיתות ו'), שתי קבוצות ילדים ב' ושתי קבוצות ילדים א', קבוצת ילדות בין הכיתות ו'-ח' וקבוצות רשמיות: נוער, נערים, בוגרים וקבוצת בוגרות.
תארים והישגים

זכייה (2): 2018, 2019
הערות שוליים

↑  מכבי "שחקן אמיתי" שהם זכתה בגביע האיגוד, באתר ערוץ הספורט, 21 במרץ 2018
↑  דיווח: "דייויד בלאט ירכוש 50 אחוז ממניות ברנו", באתר ynet, 28 במאי 2020
↑  רונן ולד, הליגה הארצית בכדורסל חוזרת: מי מהקבוצות של השפלה מכוונות לצמרת?, באתר מיינט מודיעין, ‏20 בנובמבר 2020
↑  אבי סגל, "יורוליג תוך 5 או 6 שנים": איתן בורג מוכן לליגת העל ומכוון רחוק, באתר ישראל היום, 1 ביוני 2023
↑  שיתוף פעולה בין מכבי תל אביב למכבי שוהם
↑  טל נתן, ברוך הבא למכבי תל אביב שוהם!, באתר www.facebook.com
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
ויצ'יטה

הפיצרייה הראשונה בעולם של רשת פיצה האט בוויצ'יטה
ויצ'יטה (באנגלית: Wichita) היא העיר הגדולה במדינת קנזס בארצות הברית ומשמשת כבירת מחוז סדג'וויק. העיר נמצאת בדרום מרכז המדינה על גדות הנהר ארקנסו והיא ידועה כמרכז התרבותי של המדינה. במפקד האוכלוסין שנערך בשנת 2020, מנתה אוכלוסיית העיר 397,532 נפש. נתון זה ממקם את ויצ'יטה במקום ה-49 בארצות הברית מבחינת גודל האוכלוסייה.
במטרופולין של ויצ'יטה היו באותה שנה 647,610 תושבים, האזור הסטטיסטי ה-93 בגודלו מבחינת גודל האוכלוסייה. אזור זה כולל את המחוזות בטלר, הארווי וסאמר.
ויצ'יטה ידועה גם בהיותה מרכז לייצור מטוסים בארצות הברית. בשל כך היא מכונה "בירת האוויר העולמית". בעיר שוכנים שישה מפעלי ענק לייצור מטוסים וכן בסיס של חיל האוויר האמריקני.
רשת הטלוויזיה CNN דרגה את העיר ביולי 2006, כעיר התשיעית הטובה ביותר למחיה, מבין עריה הגדולות של ארצות הברית.
היסטוריה

כחמישים שנה לאחר גילוי אמריקה, בשנת 1541, ביקר באזור הקונקיסטאדור הספרדי פרנסיסקו וסקס דה קורונדו, בחיפושיו אחר "ערי הזהב" האגדתיות. קורונדו נתקל בשבט אינדיאני הנקרא ויצ'יטה, שחי באזור זה ובנה בו אוהלי נוודים. באותן תקופות טרם נוסדה במקום התיישבות של קבע, שכן האינדיאנים נדדו דרומה לאוקלהומה, מקום בו החליפו סחורות עם סוחרים צרפתיים, בעקבות כיבוש העיר על ידי כוחות ספרדיים אשר הגיעו מהעיר מדריד.
בשנת 1863, בעקבות מלחמת האזרחים האמריקנית, שבו בני ויצ'יטה לאזור והקימו להם מבני עשבים למגורים. בשנת 1868 הוקמה העיר באופן רשמי. התפתחותה של העיר הצעירה הייתה מהירה, וסמוך להקמתה נמתחה מסילת הרכבת והגיעה אליה. סוחרי בקר רבים הובילו בהמות מטקסס וממקומות נוספים בדרום אל ויצ'יטה, שאף זכתה עקב כך בכינוי "Cowtown" – "עיר הפרות". המיזוג הנפיץ של הבוקרים, האינדיאנים וטיפוסים נוספים, יצר בעיר מציאות קלאסית של "המערב הפרוע", ואנשי חוק רבים הופיעו בה במטרה לפקח על הבוקרים חמי המזג ולמנוע מהומות, אלימות, התכתשויות ופריעת חוק. (אחד הנודעים באנשי חוק אלו, היה ואייט ארפ).
משנת 1870 התפתחה העיר בצעדי ענק. ב-1890, עשרים שנה לאחר הקמתה, מנתה אוכלוסייתה 24,000 נפש. לאחר מכן פחת הגידול היחסי, עד לתחילת המאה העשרים, עם תחילתה של תעשיית המטוסים. תעשייה זו משכה אל העיר המוני אדם, וב-1920 נכללה העיר ברשימת מאה הערים הגדולות בארצות הברית.
ב-1914–1915 התגלה נפט באזור ויצ'יטה והעיר הפכה למרכז של הפקת נפט. הכסף שהופק מתעשיית הנפט הושקע בתעשיית המטוסים שהייתה עדיין בחיתוליה. ב-1917 נבנה בה המטוס הראשון, ססנה קומט, ובתחילת שנות ה-20 נבנו 43 מטוסי "סנונית". תעשיית המטוסים המשיכה לצמוח ולהתפתח, והעיר זכתה בכינוי "הבירה האווירית העולמית".
השפל הגדול והמצב הכלכלי של שנות ה-30 פגעו בכלכלת העיר ובהגירה אליה, אך לאחר מלחמת העולם השנייה חזרה הצמיחה לעיר, ובין השנים 1940–1960 גדלה האוכלוסייה ביותר מכפליים.
דמוגרפיה

בין השנים 1950–1970 התרחש בעיר שינוי דמוגרפי משמעותי. עד 1950 היו הלבנים רוב מוחלט ויציב, וכמות השחורים באוכלוסייה הכללית של העיר עמדה על כ-5%. במהלך שני העשורים הבאים הוכפל שיעורם באוכלוסייה לכדי 9.7%. בהמשך המאה העשרים התחזקה מגמה זו, ואף על פי שאוכלוסיית העיר גדלה במאה אלף איש נוספים, פחת אחוז האוכלוסייה הלבנה מ-95% ל-75%. גם בשנות ה-90 התחזקה הגירת מיעוטים לעיר, ושיעורם של האינדיאנים, האסייתים והפולינזים באוכלוסייה, זינק מאחוז אחד לכעשרה אחוזים בסוף המאה.
גאוגרפיה ואקלים

לפי מדידות רשמיות, משתרעת ויצ'יטה על שטח של 359.8 קמ"ר. 8.2 קמ"ר מתוכם הם מים והיתר יבשה. העיר שוכנת על רמה שגובהה הממוצע הוא כ-400 מטר מעל פני הים.
עקב מיקומה של העיר בעומק היבשת, הרחק מן האוקיינוסים, שורר בה אקלים יבשתי לח, המתאפיין בקיץ חם ולח ובחורף יבש וקר. הטמפרטורה המקסימלית הממוצעת בחודש החם – יולי, היא 34 מעלות צלזיוס, ובחודש הקר – ינואר, הטמפרטורה המינימלית הממוצעת עומדת על כמינוס 7 מעלות צלזיוס. ממוצע הגשמים השנתי בוויצ'יטה עומד על 760 מ"מ, ובשנים גשומות נמדדת כמות משקעים של 1,020 מ"מ. בחורף שכיחים ימי שלג, הנערם על הקרקע עד לעומק של 44 ס"מ בממוצע.
בעונות המעבר סובלת העיר מפגיעתן של סופות רעמים חזקות, פגיעות ברקים ומטחי ברד עזים. לעיתים פוקדות את העיר סופות טורנדו. בשנות התשעים של המאה העשרים נפגע האזור מסופות הטורנדו אנדובר (1991) ואוקלהומה (1999).
ערים תאומות

לוויצ'יטה יש חמש ערים תאומות ברחבי העולם:
מקסיקו קנקון, מקסיקו
מקסיקו טלאלנפאנטלה דה באס, מקסיקו
הרפובליקה העממית של סין קאיפנג, הרפובליקה העממית של סין
צרפת אורליאן, צרפת
ארצות הברית אוונסטון, אילינוי, ארצות הברית
הערות שוליים

↑  ויצ'יטה, באתר לשכת מפקד האוכלוסין של ארצות הברית (באנגלית)
↑  2020 Population and Housing State Data, United States Census Bureau
| מדינת קנזס Flag of Kansas |
| --- | --- | --- |
| בירת המדינה | טופיקה |  |
| אזורים גאוגרפיים | רצועת צ'ירוקי • פלינט הילס • המטרופולין של קנזס סיטי |  |
| היישובים הגדולים ביותר | ויצ'יטה • אוברלנד פארק • קנזס סיטי • אוליית'ה • טופיקה • לורנס • שוואני • מנהטן • לנקסה • סאלינה • האצ'ינסון • לוונוורת' • ליווד • דודג' סיטי • גארדן סיטי • ג'אנקשן סיטי • אמפוריה • דרבי • ווילג' פריירי • ליבראל |  |
| נושאים נוספים | מחוזות • סמלים • היסטוריה • דמוגרפיה • יהדות קנזס |  |
| --- | --- |
בקרת זהויות :  NLI: 987007557252705171  GND: 4236712-8  LCCN: n79148824  MusicBrainz: 7a1008ce-0932-422e-bf78-3b3185ca24f2  NARA: 10046508  VIAF: 244627762   WorldCat (עם VIAF): 244627762
מוזיאון השעווה הישראלי

| --- | --- |

מייסד המוזיאון שי מאיר (מימין) עם משה דיין בעת הכנת פסל השעווה של דיין. משמאל הפסלת ויויאן סאן
 מידע כללי
 סוג:  מוזיאון שעווה 
 כתובת:  מגדל שלום מאיר 
 מיקום:  תל אביב-יפו 
 מדינה:  ישראל 
 מייסדים:  שי מאיר 
 הקמה ובנייה
 תקופת הבנייה:  ?–1973
 תאריך פתיחה רשמי:  1973 
 תאריך פירוק:  1995 
 
 קואורדינטות:  32°03′50″N 34°46′11″E﻿ / ﻿32.063988586909°N 34.769671438271°E﻿ / 32.063988586909; 34.769671438271
 תבנית:לשוניות2
 
מוזיאון השעווה הישראלי היה מוזיאון שעווה שפעל במגדל שלום בתל אביב. המוזיאון, שהוקם ב-1973 על ידי שי מאיר, היה מוזיאון השעווה הראשון והיחיד בישראל באותן שנים, והוצגו בו כ-100 בובות שעווה. המוזיאון נסגר בשנת 1995 עקב בעיות כלכליות.
היסטוריה

בתחילת שנות ה-70 ראה שי מאיר, המנהל של כלבו שלום, את ההצלחה הרבה לה זכה מוזיאון מאדאם טוסו בלונדון, והחליט להקים מוזיאון שעווה בישראל. לשם כך הוא גייס לעזרתו את ויויאן סאן, פסלת ומנהלת מוזיאון שעווה בהונג קונג. לאחר משא ומתן, היא הגיעה ב-1971 לישראל יחד עם ארבעה מעובדיה. מיד עם הגעתם ארצה, החלו העובדים בסבב תחקירים ופגישות עם האישים אותם פיסלו, וזאת על מנת להגיע לרמת הדיוק הגבוהה ביותר. חלק מהפריטים שהופיעו על פסלי השעווה היו מקוריים ורבי ערך, וביניהם המשקפיים של אדולף אייכמן וגלימה של האפיפיור פאולוס השישי.
אחרי שנה וחצי של עבודה, נפתח המוזיאון ב-6 ביוני 1973, כשאורח הכבוד היה ראש הממשלה לשעבר דוד בן-גוריון, חצי שנה לפני פטירתו. עלות הקמת המוזיאון הוערכה ב-3 וחצי מיליון לירות - הסכום הגבוה ביותר שהוצא עד אז בישראל על הפקת בידור. ארבע שנים לאחר הפתיחה, מונה שמואל בן עמי לפסל הראשי של המוזיאון.
למרות ההצלחה בשנים הראשונות, נקלע המוזיאון לקשיים כלכליים, וב-1995 הוא נסגר לאחר שכלבו שלום נמכר למשקיעים אמריקאים. לאחר סגירת המוזיאון אוחסנו רוב בובות השעווה במחסן ממוזג של משפחת שלום, מלבד בובת השעווה של הזמר צביקה פיק שקיבל אותה
אליו בשנת 2004.
לאחר הסגירה הוצבו בקומה הראשונה של המגדל, ליד הכניסה המערבית, בובות שעווה של חיים נחמן ביאליק, לאה גולדברג, נתן אלתרמן, אלכסנדר פן, אברהם שלונסקי וחנה רובינא, ושעיצב אותן מיכאל רפופורט.
אישים ואירועים שהוצגו במוזיאון

ב-1983 יצא לאור קטלוג על 100 בובות השעווה שהוצגו במוזיאון וחולקו ל-35 מיצגים:
| מספר המצג | שם המצג | אישים שמופיעים בו |
| --- | --- | --- |
| 1 | חזונו של הרצל - "אם תרצו אין זו אגדה" | אהרן דוד גורדון, אלכסנדר זייד, בנימין זאב הרצל ורחל המשוררת |
| 2 | כנר על הגג | חיים טופול |
| 3 | הברון רוטשילד | אדמונד ג'יימס דה רוטשילד |
| 4 | התאבדותה של גיבורת ניל"י שרה אהרונסון | שרה אהרנסון |
| 5 | ז'בוטינסקי בכלא עכו | זאב ז'בוטינסקי |
| 6 | טרומפלדור - "טוב למות בעד ארצנו" | יוסף טרומפלדור |
| 7 | הגמנסיה העברית "הרצליה" - לבה של "תל אביב הקטנה" | אברהם סוסקין, חיים חיסין ומאיר דיזנגוף |
| 8 | יציאת אירופה תש"ז |  |
| 9 | עולה הגרדום דב גרונר | דב גרונר |
| 10 | יצחק שדה - מורה הלוחמים | יצחק שדה |
| 11 | פגישת אלון ונאצר בכיס פלוג'ה | גמאל עבד אל נאצר ויגאל אלון |
| 12 | כיבוש אילת | אברהם אדן |
| 13 | השבעת ד"ר חיים ויצמן לנשיא המדינה הראשון | חיים ויצמן ויוסף שפרינצק |
14: דוד בן-גוריון
| 15 | הר-ציון מנותח ניתוח חירום בפעולת התגמול בא-רהווה | מאיר הר-ציון ומשה אגמון |
| 16 | משפט אייכמן | אדולף אייכמן, בנימין הלוי, גדעון האוזנר, יצחק רווה ומשה לנדוי |
| 17 | פגישת גולדה מאיר והנשיא קנדי בבית הלבן | גולדה מאיר וג'ון פיצג'רלד קנדי |
| 18 | ביקור האפיפיור בארץ הקודש | פאולוס השישי |
| 19 | לכידתו של המרגל אלי כהן בדמשק | אלי כהן |
| 20 | שחרור הכותל המערבי | חיים אושרי, יצחק יפעת, ציון כרסנטי ושלמה גורן |
| 21 | דיין ורבין בירושלים | יצחק רבין ומשה דיין |
| 22 | מלחמת ההתשה בקו "בר-לב" | חיים בר-לב |
| 23 | "דדו" - רמטכ"ל צה"ל | דוד אלעזר |
| 24 | ש"י עגנון - חתן פרס נובל | גוסטב השישי אדולף, מלך שוודיה ושמואל יוסף עגנון |
| 25 | החתונה במחזה "הדיבוק" | חנה רובינא, יהושע ברטונוב ושלמה בר-שביט |
| 28 | רצח שרון טייט על ידי משפחת מנסון | צ'ארלס מנסון ושרון טייט |
| 29 | הגיליוטינה | מארי אנטואנט |
| 30 | חנה מרון ב"מדיאה" | חנה מרון |
| 31 | הבדרנים והזמרים הפופולריים | גלי עטרי, הגשש החיוור, יהורם גאון, יזהר כהן וצביקה פיק |
| 32 | אשפי הספורט | טל ברודי, מיקי ברקוביץ, מרדכי שפיגלר ותנחום כהן מינץ |
| 33 | צעירים ברוחם - סיפורם של עמי ותמי |  |
| 34 | טרזן - מלך הג'ונגל | ג'וני וייסמילר |
הערות שוליים

↑  אלי קינן, תולדות המדינה במוזיאון שעווה, דבר, 8 ביוני 1973
1 2 3  המוזיאונים של בובות השעווה :של מגדל שלום בתל אביב ושל מתחם אימקס אילת - מסע בזמן, המולטי יקום של אלי אשד
| --- | --- |
בקרת זהויות :  NLI: 987007310483305171
אדוארדו פרנקו

| --- | --- |

 לידה:  29 באוגוסט 1994  (בן 30) יומה, אריזונה, ארצות הברית ארצות הברית
 מדינה:  ארצות הברית ארצות הברית
 תקופת הפעילות:  מ-2015
 עיסוק:  שחקן
 פרופיל ב-IMDb
 
אדוארדו פרנקו (באנגלית: Eduardo Franco; נולד ב-29 באוגוסט 1994) הוא שחקן וקומיקאי אמריקאי. הוא ידוע בתור גילומו של ארגייל בסדרת המדע-בדיוני של נטפליקס "דברים מוזרים".
ביוגרפיה

פרנקו נולד בעיר יומה שבדרום-מערב אריזונה להורים ילידי מקסיקו. הוא תיאר את חינוכו כשל מעמד הפועלים.
קריירה

בשנת 2015 לוהק לתפקיד החוזר של סטו בסדרה הקומית "המדריך השלם לגיימר" (אנ') בדיסני XD, ובאותה שיחק גילם את גיוויס בסדרה הקומית החינוכית "אדם הורס הכל" (אנ') של רשת הכבלים TruTV.
בשנת 2017 קיבל את התפקיד המשמעותי הראשון שלו היה כספנסר דיאז בעונה הראשונה של הקומדיה "חוליגן אמריקאי" של נטפליקס. בשנת 2019 היה לו תפקיד משנה בסרט קומדיית התבגרות "חורשות את הלילה" בבימויה של אוליביה ויילד.
בשנת 2020 פרנקו כיכב בתפקיד ראשי כאנדרו בסרט של הולו "The Binge".
בשנת 2022 פרנקו זכה לשבחים על כך ששיחק את ארגייל, חברו של ג'ונתן באיירז בעונה הרביעית של סדרת האימה מדע בדיוני "דברים מוזרים" בנטפליקס, פרנקו בהתחלה נבחן לתפקיד של אדי מנסון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | החבילה | ג'רמי אבלר |  |
| 2019 | חורשות את הלילה | ת'יאו |  |
| 2019 | Wyrm | בלייק |  |
| 2020 | The Binge | אנדרו |  |
| 2020 | סופר אינטליגנציה | טוד |  |
| 2020 | When We Kill the Creators | עוזר אישי |  |
| 2021 | We Broke Up | מייק |  |
| 2021 | מלכות הקופונים | גרג גרסייה |  |
| 2021 | הג'ונגל של קואטי | פאקו | דיבוב |
| 2022 | It’s a Wonderful Binge | אנדרו |  |
| 2023 | רובי נגד הזרם | טרווין | דיבוב |
| 2024 | אף פעם לא לבד (אנ') | נינג'ה |  |
| 2024 | Y2K | פארקס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015–2017 | המדריך השלם לגיימר (אנ') | סטו | 7 פרקים |
| 2015–2017 | אדם הורס הכל (אנ') | גיוויס | פרק: "Adam Ruins Dating" |
| 2016 | The Skinny | ג'וס | סדרת רשת; פרק: "Squad" |
| 2016 | הכי גרועים שיש | ג'סטין | פרק: "The Inherent, Unsullied Qualitative Value of Anything" |
| 2017 | Lopez | אדם בקהל | פרק: "George Gets Schooled" |
| 2017 | Good Game | גיימר | סדרת רשת; פרק: "Everyone Calls Everyone Else a Nazi" |
| 2017 | חוליגן אמריקאי | ספנסר דיאז | 6 פרקים |
| 2017 | ליידי דינמייט | ספיידר | פרק: "Goof Around Gang" |
| 2018 | The Cool Kids | קווין | פרק: "Pilot" |
| 2019 | Those Who Can't | קווין | פרק: "You Can't Go Homecoming Again" |
| 2020 | קונאן | ג'ייקוב המתמחה | פרק: "Kumail Nanjiani" |
| 2021–2022 | בית הבובות של גבי | דיג'יי קטניפ | דיבוב; 20 פרקים |
| 2022–הווה | דברים מוזרים | ארגייל | תפקיד ראשי (עונה 4); 8 פרקים |
יחסי אוסטריה–ישראל

| יחסי אוסטריה–ישראל |
| --- | --- |
אוסטריה: ישראל


אוסטריה: ישראל
שטח (בקילומטר רבוע)
83,871: 22,072
אוכלוסייה
9,117,778: 10,019,883
תמ"ג (במיליוני דולרים)
516,034: 509,901
תמ"ג לנפש (בדולרים)
56,596: 50,889
משטר
רפובליקה פדרלית: דמוקרטיה פרלמנטרית
שגרירים
ניקולאוס לוטרוטי: מרדכי רודגולד
סבסטיאן קורץ נפגש עם בנימין נתניהו בעת ביקורו של שר החוץ האוסטרי בישראל, אפריל 2014
בין מדינת ישראל והרפובליקה של אוסטריה קיימים יחסים דיפלומטיים מלאים, וכן שיתוף פעולה ידידותי בנושאים שונים, הקשורים לשתי המדינות. עם זאת, ביחסי שתי המדינות לאורך השנים התרחשו עליות ומורדות, כאשר האירועים המרכזיים שפגעו ביחסים ההדדיים היו כהונתו של קורט ולדהיים כנשיא אוסטריה בין השנים 1986–1992, וכן עליית כוחה של מפלגת החירות האוסטרית בראשות מנהיגה יורג היידר, החל מראשית שנות ה-2000.
נכון לשנת 2021, לאוסטריה שגרירות ברמת גן ו-3 קונסוליות כבוד (באילת, בחיפה ובירושלים). במקביל יש לישראל שגרירות בווינה.
לקריאה נוספת

יוסף גוברין, רישומים משליחותי כשגריר ישראל באוסטריה, סלובניה וסלובקיה, הוצאת מאגנס, 2016
חיים שירמן

| --- | --- |

 לידה:  19 באוקטובר 1904 קייב, האימפריה הרוסית 
 פטירה:  15 ביוני 1981 (בגיל 76) 
 שם לידה:  Jefim Schirmann 
 ענף מדעי:  שירת ימי הביניים, שירה ספרדית, שירה איטלקית, שירה עברית, Jewish poetry 
 מקום לימודים:  אוניברסיטת הומבולדט של ברלין 
 פרסים והוקרה:  פרס ישראל (1957) 
 
חיים שִירְמן (בלועזית: Jefim (Hayyim) Schirmann;‏ ט' במרחשוון, ה'תרס"ה, 18 באוקטובר 1904 – י"ב בסיוון, ה'תשמ"א, 14 ביוני 1981) היה חוקר שירת ימי הביניים של יהדות ספרד, הפיוט הקדום בארץ ישראל, השירה העברית, התיאטרון והמוזיקה של יהדות איטליה, פרופסור באוניברסיטה העברית בירושלים וחתן פרס ישראל למדעי היהדות בשנת תשי"ז.